**Etelä-Savon maakuntaohjelma 2022-2025**

11/00.01.05.01/2021

Maakuntahallitus 18.10.2021 § 160

Maakuntaliiton virasto on valmistellut esityksen Etelä-Savon maakuntaohjelman 2022-2025 luonnokseksi. Ohjelmaluonnos saatetaan sova-lain säädösten mukaisesti yleisön tietoon ja se lähetetään sidosryhmille lausunnolle.

Maakuntaohjelmaan sisällytettävän Etelä-Savon älykkään erikoistumisen strategian 2022-2027 luonnos valmistellaan niin, että maakuntahallitus voi käsitellä sen 22.11.2021 kokouksessaan osana maakuntaohjelmaa.

*Lisätietoja: kehittämispäällikkö Jyrki Kuva, puh. 040 757 6698, etunimi.sukunimi@esavo.fi*

Maakuntajohtaja:

Maakuntahallitus käsittelee maakuntaohjelman luonnoksen ja päättää pyytää siitä sidosryhmien lausunnot.

Päätös:

Maakuntahallitus käsitteli maakuntaohjelman luonnoksen ja päätti pyytää siitä sidosryhmien lausunnot.

Maakuntahallitus 18.10.2021 § 160

Maakuntaliiton virasto on valmistellut esityksen Etelä-Savon maakuntaohjelman 2022-2025 luonnokseksi. Ohjelmaluonnos saatetaan sova-lain säädösten mukaisesti yleisön tietoon ja se lähetetään sidosryhmille lausunnolle.

Maakuntaohjelmaan sisällytettävän Etelä-Savon älykkään erikoistumisen strategian 2022-2027 luonnos valmistellaan niin, että maakuntahallitus voi käsitellä sen 22.11.2021 kokouksessaan osana maakuntaohjelmaa.

*Lisätietoja: kehittämispäällikkö Jyrki Kuva, puh. 040 757 6698, etunimi.sukunimi@esavo.fi*

Maakuntajohtaja:

Maakuntahallitus käsittelee maakuntaohjelman luonnoksen ja päättää pyytää siitä sidosryhmien lausunnot.

Päätös:

Maakuntahallitus käsitteli maakuntaohjelman luonnoksen ja päätti pyytää siitä sidosryhmien lausunnot.

Maakuntahallitus

Maakuntaohjelma on nelivuotiskausittain laadittava ohjelma, joka maakuntastrategian pitemmän aikavälin linjauksiin pohjautuen ohjaa ja yhteensovittaa aluekehittämistä.

Maakuntaohjelmassa esitetään maakunnan erityispiirteisiin ja mahdollisuuksiin perustuvat aluekehittämisen tavoitteet ja painopisteet, joilla eri viranomaiset ja muut tahot kehittävät aluetta lähivuosien aikana. Ohjelmasta tulee tehdä tehdään viranomaisten suunnitelmien ja ohjelmien arvioinnista annetun lain (ns. sova-laki) mukainen ympäristöarviointi ja laatia sen pohjalta ohjelman ympäristöselostus.

Työ- ja elinkeinoministeriö on 8.6.2020 päivätyllä ohjeella pyytänyt maakuntien liittoja valmisteleman maakuntaohjelmat vuosille 2022-2025. Ohjelmat tulee valmistella niin, että ne voidaan hyväksyä vuoden 2021 loppuun mennessä.

Lisäksi liittoja on pyydetty ohjelmavalmistelun yhteydessä päivittämään älykkään erikoistumisen strategiansa EU:n ohjelmakautta 2021-2027 varten. Päivitetty ÄES-strategia liitetään osaksi maakuntaohjelmaa. Älykäs erikoistuminen tarkoittaa toimintatapaa, jossa alue tunnistaa ja hyödyntää omat vahvuus- ja kasvualueensa tulevien vuosien elinvoiman vetureina.

Maakuntaohjelmassa tulee huomioida hallituksen keväällä 2020 antama päätös aluekehittämisen painopisteistä ja sen toteuttaminen maakunnassa. Aluekehittämisen panopisteitä kaudelle 2020-2023 ovat:

1. Ilmastonmuutoksen hillintä ja luonnon monimuotoisuuden turvaaminen

2. Kestävä yhdyskuntakehitys ja toimivat yhteydet

3. Uudistuva elinkeinoelämä ja TKI-toiminnan vauhdittaminen

4. Osaaminen ja sivistys aluekehityksen voimavarana

5. Osallisuuden ja hyvinvoinnin lisääminen sekä eriarvoistumisen ehkäisy

Alueen elinvoimaisuuden kannalta keskeisten hyvinvoinnin, osaamisen, työllisyyden ja elinkeinoelämän uudistumisen ohella keskeisenä tavoitteena on, hallitusohjelman mukaisesti, ilmastonmuutoksen hillintä ja luonnon monimuotoisuuden turvaaminen. Kestävä kehitys ja digitalisaatio ovat päätöksessä kaikkia painopisteitä poikkileikkaavia teemoja. Maakuntaohjelmassa tulee kuvata, kuinka näitä painopisteitä toteutetaan alueen lähtökohdista.

Maakuntahallituksen 18.10.2021 käsittelemä maakuntaohjelmaluonnos on laitettu sova-lain säädösten mukaisesti julkisesti nähtäville ja kommentoitavaksi ajalla 26.10.- 25.11.2021 sekä

lähetetty sidosryhmille lausunnolle ajalla 28.10.-17.11.2021.

Kooste ohjelmaluonnoksen lausuntopalautteesta ja lausuntoihin annetut vastineet lähetetään maakuntahallitukselle myöhemmin viikolla 46.

Liitteet: Etelä-Savon maakuntaohjelma 2022-2025 (2.luonnos)

Etelä-Savon älykkään erikoistumisen strategian 2022-2027 luonnos

*Lisätietoja: kehittämispäällikkö Jyrki Kuva, puh. 040 757 6698, etunimi.sukunimi@esavo.fi*

Maakuntajohtajan päätösehdotus:

Maakuntahallitus hyväksyy osaltaan Etelä-Savon maakuntaohjelman 2022-2025 ja esittää edelleen maakuntavaltuustolle, että tämä hyväksyy Etelä-Savon maakuntaohjelman 2022-2025.

Lisäksi maakuntahallitus valtuuttaa maakuntaliiton viraston tekemään asiakirjoihin tarvittaessa stilistisiä ja taittoteknisiä muutoksia.

Päätös:

Maakuntajohtaja muutti päätösehdotusta käydyn keskustelun jälkeen seuraavaan muotoon: Maakuntahallitus kokoontuu käsittelemään Etelä-Savon maakuntaohjelman 2022-2025 esityksensä maakuntavaltuustolle 1.12. klo 14 pidettävään kokoukseen.

Muutettu päätösehdotus hyväksyttiin.

Maakuntahallitus 01.12.2021 § 208

Sova-lain mukainen kuuleminen päättyy 25.11.2021 ja lausuntoaika 17.11.2021. Kooste ohjelmaluonnoksen palautteesta, annetut vastineet sekä niiden pohjalta esitettävien muutosten mukainen ehdotus Etelä-Savon maakuntaohjelmaksi 2022-2025 ja siihen liitettävä Älykkään erikoistumisen strategia 2022-2027 lähetetään maakuntahallitukselle myöhemmin viikolla 47.

*Lisätietoja: kehittämispäällikkö Jyrki Kuva, puh. 040 757 6698, etunimi.sukunimi@esavo.fi*

Maakuntajohtajan päätösehdotus:

Maakuntahallitus hyväksyy osaltaan Etelä-Savon maakuntaohjelman 2022-2025 ja esittää edelleen maakuntavaltuustolle, että tämä hyväksyy Etelä-Savon maakuntaohjelman 2022-2025.

Lisäksi maakuntahallitus valtuuttaa maakuntaliiton viraston tekemään asiakirjoihin tarvittaessa stilistisiä ja taittoteknisiä muutoksia.

Päätös:

Tuukka Suomalainen Kirsi Olkkosen ja Juha Kukkosen kannattamana esitti sivun 20 oikeanpuoleisen sarakkeen toisen kappaleen viimeistä virkettä täydennettäväksi muotoon: "Luonnon monimuotoisuudesta sekä metsien hiilinieluista huolehtiminen tullaan ottamaan entistä paremmin huomioon maakunnan metsiä hyödynnettäessä *metsätalouden kannattavuutta heikentämättä.*"

Suoritettiin nimenhuutoäänestys, jossa pohjaesitystä äänestettiin JAA ja Suomalaisen kannatettua esitystä EI. Äänestyksessä annettiin 13 ääntä seuraavasti: Arto Sepponen EI, Oskari Valtola JAA, Eija Stenberg JAA, Kerttu Hakala JAA, Mikko Hokkanen JAA, Elisa Hänninen EI, Jatta Juhola JAA, Anna-Maria Kovanen EI, Juha Kukkonen EI, Kirsi Olkkonen EI, Jaana Strandman EI, Tuukka Suomalainen EI, Pekka Turunen JAA

Puheenjohtaja totesi, että äänestyksessä annettiin 6 JAA ääntä ja 7 EI ääntä. Tuukka Suomalaisen esitys hyväksyttiin.

Muilta osin päätösehdotus hyväksyttiin esityksen mukaisesti.

*Pöytäkirja tarkistettiin kokousasian osalta kokouksessa.*

*Kehittämispäällikkö Jyrki Kuva esitteli asiaa kokouksessa.*

Maakuntavaltuusto 23.12.2021 § 36

Päätösehdotus:

Maakuntavaltuusto hyväksyy Etelä-Savon maakuntaohjelman 2022-2025 liitteen mukaisena.

Päätös:

Mika Majamäki esitti Jarmo Lautamäen kannattamana sivun 20 oikeanpuoleisen sarakkeen toisen kappaleen viimeisestä virkkeestä poistettavaksi sen kolme viimeistä sanaa "metsätalouden kannattavuutta heikentämättä".

Suoritettiin nimenhuutoäänestys, jossa maakuntahallituksen pohjaesitystä äänestettiin JAA ja Majamäen kannatettua esitystä EI. Äänestyksessä annettiin 44 ääntä liitteenä olevan äänestysluettelon mukaisesti.

Puheenjohtaja totesi, että äänestyksessä annettiin 41 JAA ääntä ja 3 EI ääntä. Maakuntahallituksen pohjaesitys hyväksyttiin.

*Maakuntahallituksen jäsen Kirsi Olkkonen poistui kokouksesta kokousasian käsittelyn aikana klo 12.08.*

*Liisa Ahonen poistui kokouksesta kokousasian käsittelyn aikana ennen äänestystä klo 12.30*